CELEX: 62012CN0299
Language: et
Date: 2012-06-18 00:00:00
Title: Kohtuasi C-299/12: Eelotsusetaotlus, mille on esitanud Nejvyšší správní soud (Tšehhi Vabariik) 18. juunil 2012 — GREEN — SWAN PHARMACEUTICALS CR, a. s. versus Státní zemědělská a potravinářská inspekce

8.9.2012   
            
            
               ET
            
            
               Euroopa Liidu Teataja
            
            
               C 273/6
            
         Eelotsusetaotlus, mille on esitanud Nejvyšší správní soud (Tšehhi Vabariik) 18. juunil 2012 — GREEN — SWAN PHARMACEUTICALS CR, a. s. versus Státní zemědělská a potravinářská inspekce
   (Kohtuasi C-299/12)
   2012/C 273/09
   Kohtumenetluse keel: tšehhi
   
      Eelotsusetaotluse esitanud kohus
   
   Nejvyšší správní soud
   
      Põhikohtuasja pooled
   
   
      Kaebuse esitaja: GREEN — SWAN PHARMACEUTICALS CR, a. s.
   
      Vastustaja: Státní zemědělská a potravinářská inspekce (Tsehhi põllumajanduse ja toiduainete inspektsioon)
   
      Eelotsuse küsimused
   
   
               1.
            
            
               Kas tervisealane väide „Preparaat sisaldab ka kaltsiumi ja vitamiini D3, mis aitavad vähendada osteoporoosi- ja luumurruohtu” on haigestumise riski vähendamise väide 20. detsembri 2006. aasta määruse (EÜ) nr 1924/2006 (1) toidu kohta esitatavate toitumis- ja tervisealaste väidete kohta — komisjoni 9. veebruari 2010. aasta määrusega (EL) nr 116/2010 (2) muudetud redaktsioonis — artikli 2 lõike 2 punkti 6 tähenduses, isegi kui selles väites ei ole sõnaselgelt mõista antud, et kõnealuse preparaadi tarvitamine vähendab oluliselt mainitud haigusesse haigestumise mõnda riskitegurit?
            
         
               2.
            
            
               Kas mõiste „kaubamärk” või „marginimetus”20. detsembri 2006. aasta määruse (EÜ) nr 1924/2006 toidu kohta esitatavate toitumis- ja tervisealaste väidete kohta — komisjoni 9. veebruari 2010. aasta määrusega (EL) nr 116/2010 muudetud redaktsioonis — artikli 28 lõike 2 tähenduses hõlmab ka kaubanduslikke teadaandeid toote pakendil?
            
         
               3.
            
            
               Kas 20. detsembri 2006. aasta määruse (EÜ) nr 1924/2006 toidu kohta esitatavate toitumis- ja tervisealaste väidete kohta — komisjoni 9. veebruari 2010. aasta määrusega (EL) nr 116/2010 muudetud redaktsioonis — artikli 28 lõikes 2 kehtestatud üleminekusätet tuleb tõlgendada nii, et see viitab (mis tahes) toiduainetele, mis olid olemas enne 1. jaanuari 2005, või nii, et see viitab toiduainetele, millele kanti kaubamärk või marginimetus ja mis olid sellel kujul olemas enne nimetatud kuupäeva?
            
         
      (1)  Euroopa Parlamendi ja nõukogu 20. detsembri 2006. aasta määrus (EÜ) nr 1924/2006 toidu kohta esitatavate toitumis- ja tervisealaste väidete kohta (ELT L 404, lk 9).
   
      (2)  Komisjoni 9. veebruari 2010. aasta määrus (EL) nr 116/2010, millega muudetakse Euroopa Parlamendi ja nõukogu määrust (EÜ) nr 1924/2006 seoses toitumisalaste väidete nimekirjaga (ELT L 37, lk 16).